text: Shell flytter kæmpeovn på plads
  17 september 2017 kl. 17.14
  Shell brugte søndagen på at flytte en 200 ton tung kolos på 11 gange 12 meter. 
  Når vi almindelige dødelige skal have ny ovn, kræver det ikke meget mere end en enkelt mand at installere den. Når de skal have ny ovn på Shellraffinaderiet i Fredericia, er det lidt en anden sag.
  Det skyldes, at ovnen, eller Convection Banken som den hedder, vejer 220 ton.
  En Convection Bank kan genindvinde og genbruge varme fra raffinaderiets produktion. Den her i Fredericia er så stor, at Shell har bygget en ny vej for at få den transporteret ind på raffinaderiet.
  Den ankom til Fredericia i marts, hvor den i løbet af natten til den 28. marts blev transporteret igennem Fredericia fra havnen og ud til Shellraffinaderiets område. Her er monsteranlægget blevet gjort klar, indtil den nu skal flyttes ind og installeres.
  Se, hvordan transporten så ud, øverst på siden.
  